钦定古今图书集成/明伦汇编/官常典/第295卷 > 沃侧
## 钦定古今图书集成/明伦汇编/官常典/第295卷 > 沃侧

按《金史麻吉传》：“麻吉子沃侧，年十七，隶军中，从拔离
速击辽将马五，败之。麻吉死，领其职。宗望伐宋，至河
上，宋兵屯于河外，以二舟来伺我师，乃遣沃侧率勇
士数辈，以一舟往迎之，尽俘以还。袭康王于江淮间，
沃侧皆与焉。师还，驻东平。及废齐，屯兵河北，招降旁
近诸营，多获畜产兵仗，军帅嘉之，赏以甲马。从攻陕”
西，为右翼都统。攻城破敌，皆与有功。师还，正授谋克。
迁华州防御使。属关中岁饥，盗贼充斥，沃侧募兵讨
平之，部以无事。郡人列状丐留，不报。未畿，除迪列部
族节度使，改迭剌部，用廉入为都水使者。秩满，同知
燕京留守事，为西北路招讨使。撒八秩满已数月，冒
其俸禄，不即解去，沃侧发其事。撒八反《沃侧》遇害。